Ասուլիսի նպատակը մեկն էր` մեկ անգամ եւս փորձել հանրությանը համոզել, թե իշխանությունները ինչքան լավն են, ինչքան լավ գործ են անում, շենքեր են կառուցում մարդկանց համար, իսկ որոշ անպատասխանատու տարրեր իրենց կամքով դուրս չեն գալիս իրենց տներից, ագահություն են ցուցաբերում, շատ են փող ուզում, բողոքի ակցիաներ են կազմակերպում ու փորձում են տապալել քաղաքաշինական ծրագրերը: Միայն թե դա իրականության հետ որեւէ կապ չունի: Այս պահին մի կողմ թողնենք այն, թե ինչու են այդ մարդիկ ավելին ուզում, քան իրենց առաջարկում են: Տեսնենք, թե ինչ են առաջարկում: Վտարվող քաղաքացիներին որպես փոխհատուցում առաջարկում են մի ինչ-որ գումար, եւ եթե քաղաքացին առանց խնդիրներ հարուցելու թողնում է իր բնակարանը, ապա նրան տալիս են նաեւ խրախուսող գումար: